**ԱՄՓՈՓԱԹԵՐԹ**

ՊԵՏԱԿԱՆ ՕԺԱՆԴԱԿՈՒԹՅՈՒՆՆԵՐԻ ՎԵՐԱԲԵՐՅԱԼ ՀՀ ՏՆՏԵՍԱԿԱՆ ՄՐՑԱԿՑՈՒԹՅԱՆ ՊԱՇՏՊԱՆՈՒԹՅԱՆ ՊԵՏԱԿԱՆ ՀԱՆՁՆԱԺՈՂՈՎԻՆ ՏԵՂԵԿԱՏՎՈՒԹՅՈՒՆ ՆԵՐԿԱՅԱՑՆԵԼՈՒ ԿԱՐԳԸ ԵՎ ԺԱՄԿԵՏՆԵՐԸ ՍԱՀՄԱՆԵԼՈՒ ՄԱՍԻՆ

|  |  |  |  |
| --- | --- | --- | --- |
| ***Առարկության, առաջարկության հեղինակը¸***  ***գրության ստացման ամսաթիվը, գրության համարը*** | ***Առարկության, առաջարկության բովանդակությունը*** | ***Եզրակացություն*** | ***Կատարված փոփոխությունները*** |
|  |  |  |  |
| ՎԱՐՉԱՊԵՏԻ ԱՇԽԱՏԱԿԱԶՄԻ  ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ | 1. Նախագծի թիվ 1 հավելվածի 6-րդ կետից բխում է, որ պահանջվող տեղեկատվությունը հանձնաժողով է ներկայացվում էլեկտրոնային տարբերակով, մինչդեռ Նախագծի հավելվածի 7- րդ կետով նախատեսված գաղտնիք պարունակող տեղեկատվության՝ էլեկտրոնային եղանակով փոխանցումը՝ կախված գաղտնիք դիտարկելու իրավական հիմքից, կարող է լինել անթույլատրելի:  2. Նախագծի թիվ 1 հավելվածի 10-րդ կետի համաձայն՝ \_պետական օժանդակություն տրամադրող մարմինը և դրա պաշտոնատար անձը օրենքով սահմանված կարգով պատասխանատվություն են կրում տեղեկատվության չներկայացման կամ ներկայացված տեղեկատվության ոչ հավաստի կամ ոչ ամբողջական լինելու համար: Հաշվի առնելով այն հանգամանքը, որ օրենքի պահանջների խախտման համար պատասխանատվության վերաբերյալ դրույթները (այդ թվում՝ պետական մարմինների և դրանց պաշտոնատարանձանց) նախատեսված են «Տնտեսականմրցակցության պաշտպանության մասին» օրենքով՝ առաջարկում ենք զերծ մնալ կառավարության որոշմամբ պատասխանատվության վերաբերյալ դրույթ նախատեսելուց: | Ընդունվել է    Չի ընդունվել | Նախագիծը խմբագրվել են, կատարվել է համապատասխան փոփոխություններ:  Նախագծի հավելված 1-ի 10-րդ կետով՝ Նախագծով սահմանված տեղեկատվության չներկայացման կամ ներկայացված տեղեկատվության ոչ հավաստի կամ ոչ ամբողջական լինելու համար չի սահմանվում պատասխանատվության միջոց, այլ տեղեկատվում է իրավական հետևանքների մասին, իսկ պատասխանատվության միջոցները սահմանված են «Տնտեսական մրցակցության պաշտպանության մասին» օրենքով և Վարչական իրավախախտումների մասին օրենսգրքով:  Ընդ որում, առկա չէ նաև կրկնություն «Տնտեսական մրցակցության պաշտպանության մասին» օրենքով սահմանված կարգավորումների հետ, քանի որ նշված օրենքով սահմանվում է պետական օժանդակություն տրամադրող մարմինների կողմից տրամադրված պետական օժանդակությունների վերաբերյալ ՀՀ տնտեսական մրցակցության պաշտպանության հանձնաժողովին տեղեկատվության ներկայացման պահանջը և չներկայացման համար պատասխանատվության միջոցը, մինչդեռ Նախագծով ամրագրվում է տեղեկատվություն ներկայացնելու կարգը և պարզապես տեղեկատվում է տեղեկատվության չներկայացման կամ ներկայացված տեղեկատվության ոչ հավաստի կամ ոչ ամբողջական լինելու իրավական հետևանքների մասին:  Նախագծում իրավական հետևանքների մասին տեղեկատվությունը նախատեսվել է՝ հաշվի առնելով ՄԻԵԴ նախադեպերով ամրագրված` իրավական ակտերում սահմանված պահանջները չպահպանելու դեպքում հնարավոր բացասական իրավական հետևանքների առաջացման կանխատեսելիության ապահովման անհրաժեշտությունը, ինչպես նաև կիրառելով անալոգիա «Տնտեսական մրցակցության պաշտպանության մասին» օրենքի 28-րդ հոդվածի 3-րդ մասով սահմանված կարգավորումների նկատմամբ: |